ตลท.ปลด NP และขึ้น NR หุ้น HEMRAJ หลังแต่งตั้งกรรมการตรวจสอบครบถ้วนแล้ว
ตลท.ปลด "NP" และขึ้น "NR" หลักทรัพย์ HEMRAJ เนื่องจากแต่งตั้งกรรมการตรวจสอบครบถ้วนแล้ว
21 ม.ค. 2559

ตลาดหลักทรัพย์แห่งประเทศไทย ระบุว่า ตามที่ตลาดหลักทรัพย์ได้ขึ้นเครื่องหมาย “NP” (Notice Pending)หลักทรัพย์ของบริษัท เหมราชพัฒนาที่ดิน จำกัด (มหาชน) หรือ HEMRAJเนื่องจาก HEMRAJ ไม่สามารถแต่งตั้งกรรมการตรวจสอบให้ครบถ้วนภายในเวลาที่กำหนดได้ โดยให้มีผลตั้งแต่วันที่ 15 มกราคม 2559 เป็นต้นไปจนกว่า HEMRAJ จะดำเนินการแต่งตั้งกรรมการตรวจสอบได้ครบถ้วนนั้น
บัดนี้ HEMRAJ ได้แจ้งแต่งตั้งกรรมการตรวจสอบมายังตลาดหลักทรัพย์ครบถ้วนแล้วดังนั้นตลาดหลักทรัพย์จึงปลดเครื่องหมาย “NP” (Notice Pending)และขึ้นเครื่องหมาย “NR” (Notice Received) หลักทรัพย์ HEMRAJวันที่ 21 มกราคม 2559